Gaudeamus igitur

De brevitate vitae (lat. Om livets korthet), populært kalt Gaudeamus igitur (lat. La oss altså være glade!), er en studentersang med latinsk tekst. «Gaudeamus» anses som den mest berømte studentertsang i verden. Sangen er kjent i de fleste land i Europa, i engelsktalende land, i deler av Asia og Latin-Amerika. Den finnes oversatt til flere språk og siden det 18. århundre også i flere versjoner på tysk. Teksten kan spores tilbake til 1287, men man antar at den var kjent allerede da det første universitetet i Europa, Universitetet i Bologna, ble grunnlagt i 1088. I litteraturen finner man henvisninger til sangen i de påfølgende århundrer, slik at den kan ha eksistert i muntlig tradisjon over lang tid. Første kjente trykte versjon er etter Christian Wilhelm Kindleben i en tysk studentsangbok fra 1781. Fra det 19. århundre har Gaudeamus igitur hatt en selvfølgelig plass i tyskspråklige studentsangbøker og også i en rekke andre land

Melodien kom første gang på trykk i 1788 og tekst og melodi er siden tett sammenkoblet.

Gaudeamus igitur er benyttet ved akademisk festivitas ved mange skoler, college, universiteter og institusjoner, men med sin lette og lekende tekst og melodi er den også blitt mye benyttet som drikkevise.

Tekst

Post icundum iuventutem forekommer i noen versjoner av sangen.

Referanser

Litteratur 
 Wiesmann, Peter: Ubi iam fuere: Studie zur Entstehungs-Geschichte der Akademiker Hymne "Gaudeamus igitur"

Eksterne lenker
 Gaudeamus igitur på Youtube
 Gaudeaumus igitur sunget av finske Mieskuoro Alvar (norsk: Mannskoret Alvar) (YouTube). Besøkt 24. april 2021.

Musikalske former
Dikt
Visesang